钦定古今图书集成/方舆汇编/职方典/第1026卷 > 送马录事赴永嘉 李颀
## 钦定古今图书集成/方舆汇编/职方典/第1026卷 > 送马录事赴永嘉 李颀

予为郡从事，主印清淮边。谈笑一州里，从容郡吏先。
手持三尺令，遣决如流泉。太守既相许，诸公谁不然。
孤城临海树，万室带山烟。春日溪湖净，芳洲葭菼连。
欲饭蟹螯熟，下著鲈鱼鲜。野鹤宿檐际，楚云飞面前。
听歌送离曲，且驻木兰船。赠尔八行字，当闻嘉政传。